પરંતુ લક્ષ્મીજી તો અડગ રહ્યાં અને દ્રઢતાપૂર્વક ગાય માતાઓને કહ્યું - "હે દેવીઓ! તમે મારું અપમાન કરી રહ્યાં છો. જગત પરના માનવીઓ તો માને છે કે, લક્ષ્મી ચાલ્લો કરવા આવે તો મોઢું ધોવા પણ ન જવાય. આ તો ઘેર બેઠાં ગંગા આવી છે. માટે સ્નાન કરીને પવિત્ર થાઓ, નહિ તો પસ્તાશો. હું (લક્ષ્મીજી) તો દેવોને પણ દુર્લભ છું અને પરમ સતુ છું. મને એ નથી સમજાતું કે, તમે મારો શા માટે સ્વીકાર કરતા નથી! આજે હવે મને સમજાયું કે વગર બોલાવે કોઇની પાસે જવાથી અનાદર થાય છે, એ વાત ખરેખર સાચી છે."